Urmărind harta Europei [...] și treptele de relief [...], se poate observa că acest continent se caracterizează prin predominarea reliefului cu altitudini reduse (câmpii și podișuri joase). Urmărind altitudinile caracteristice ale continentelor […], se observă, de asemenea, că Europa este continentul cu cele mai mici altitudini.

Altitudinea maximă este considerată, de obicei, Vf. Mont Blanc din Alpi (4807 m). Incluzând zona Caucazului la Europa (sau cel puțin la limita acesteia), cel mai înalt vârf poate fi considerat, însă, Vf. Elbrus (5 642 m). Altitudinea minimă o reprezintă nivelul Mării Caspice (-27 m).

Europa este traversată, de la vest la est, de un lanț montan ramificat, care cuprinde Munții Alpi, Carpați, Caucaz și alte ramuri cunoscute prin altitudinea lor (Munții Pirinei, Munții Dinarici etc.). Treapta montană are o extensiune mare și în Peninsula Scandinavă, fiind mărginită de regiuni deluroase.[...]

Treptele de relief prezentate anterior constituie doar generalizări altimetrice. Sub stratul scoarței terestre are, însă, o varietate mai mare de forme și anumite caracteristici calitative reunite în marile unități morfostructurale […].

Sub aspectul treptelor majore de relief, România poate fi caracterizată prin proporționalitatea celor trei trepte majore […].

Ponderea mai mare a dealurilor și a podișurilor (42%) sugerează că România este o țară mai mult deluroasă decât montană (28%) sau de câmpie (30%). Treptele majore, cele intermediare și repartiția lor teritorială arată că suprafața topografică a terenului permite grupări altimetrice mai apropiate de realitate și nu divizări simple (munți, dealuri și câmpii).

Astfel, fiecare treaptă majoră de relief are suprafețe relativ mai înalte, mai joase și arii depresionare.[...]

A map of europe with red lines

Description automatically generated

Imaginea generală pe care o oferă sistemul morfostructurii majore a continentului ne permite să apreciem doar că, pe ansamblu, relieful țării noastre este predominant alpin.[...]

Existența celor trei fragmente rigide de platformă (fundamentul Câmpiei Române, Dobrogea și fundamentul Podișului Moldovei) a determinat forma actuală a arcului carpatic pe care o are acesta pe teritoriul țării noastre.

Tipurile genetice de relief din țara noastră [...] cuprind o varietate de forme, grupate în peste 20 de categorii.

Trepte de relief:

1. Munți și depresiuni intramontane (28%)
   1. Munți înalți (alt. >1500 m) (4%)
   2. Munți de altitudine mijlocie (1000–1500 m) și munți joși (sub 1000 m) (17%)
   3. Depresiuni intramontane mari (7%)
2. Dealuri, podișuri și depresiuni intradeluroase (42%) Dealuri și podișuri
   1. înalte (16%)
   2. joase (12%)
   3. arii depresionare, dealuri și culoare în cadrul dealurilor și podișurilor (14%)
3. Câmpii (30%) : câmpii înalte (câmpii piemontane și tabulare) (23%); câmpii joase:
   1. câmpii de subsidență și luncă,
   2. câmpii deltaice și
   3. maritime

|  |  |  |  |
| --- | --- | --- | --- |
| Continent | Altitudinea medie | Altitudinea maximă | Altitudinea minimă |
| Europa | 340 | 5 642 | -27 |
| Asia | 950 | 8848 | -408 |
| Africa | 750 | 5895 | -153 |
| America de Nord și Centrală | 720 | 6193 | -86 |
| America de Sud | 580 | 6960 | -40 |
| Australia | 350 | 5030 | -16 |
| Antarctica | 2600 | 6096 | -200 (sub gheață) |

(Adaptat după *Geografie Europa-România-Uniunea Europeană Probleme fundamentale Manual pentru clasa a XII a,* Octavian Mândruț)